Rikunarita-ORG/Wikinium huggingface dataset:
# Claudette Colbert

| Claudette Colbert |
| --- |
| u *I Cover the Waterfront* (Šablon:Fy) |
| Biografske informacije |
| Rođenje | Émilie Claudette Chauchoin (1903-septembra-13)13. septembra 1903. Saint-Mandé, Seine, Francuska (danas Saint-Mandé, Val-de-Marne, Île-de-France, Francuska) |
| Smrt | 30. jula 1996. (dob: 92) Speightstown, Barbados |
| Supružnik | Norman Foster *(1928–1935)* Dr. Joel Pressman *(1935–1968)* |
| Opus |
| Djelatni period | 1923–1965, 1974–1987 |
|  |
|

| proširiNagrade |
| --- |
| **Najbolja glumica** 1935 *It Happened One Night* |

 |
|  |

**Claudette Colbert** (IPA:  /koʊlˈbɛɹ/ ) (13. septembar 1903–30. jul 1996.) bila je američka glumica rodom iz Francuske.

Rođšena je u Saint-Mandeu a odrasla u New Yorku, gdje je 1920-ih započela karijeru na Broadwayu. Nakon pojave zvučnog filma prešla je u Hollywood i nakon nastupa za Paramount Pictures kao slobodnjak postala jedna od najbolje plaćenih filmskih zvijezda svog vremena. Colbert je postala sinoim screwball komedija, za što je najbolji primjer Oscar za komičnu ulogu u *It Happened One Night* (1934), ali je također dva puta nominirana za dramske uloge - u filmovima *Private Worlds* (1935) i *Since You Went Away* (1944).

1950-ih joj je karijera počela slabiti, a posljednji je film snimila 1961. godine. Povremeno je nastupala na televiziji, da bi posljednje godine života provela na Barbadosu.

## Vanjske veze

* Claudette Colbert na Internet Broadway Database
* Claudette Colbert na sajtu IMDb
* Claudette Colbert na Filmskoj bazi podataka TCM (`en`)
* Claudette Colbert na Allmovieu
* Claudette Colbert na Find a Grave

| Nagrade i postignuća
 |
| --- |
| Prethodi: **Jessica Tandy** | **Nagrada Sarah Siddons** 1980
 | Slijedi: **Angela Lansbury** |
| Prethodi:  **Olivia de Havilland za *Anastasia: The Mystery of Anna  |  **Zlatni globus za najbolju glumicu u TV-seriji, mini-seriji ili TV-filmu**  1988 **za *The Two Mrs. Grenvilles  | Slijedi:  **Katherine Helmond za *Who's the Boss  |
# Imitation of Life (film, 1934)

*Za ostale upotrebe, pogledajte Imitation of Life (razvrstavanje).*

| Imitation of Life |
| --- |
| Louise Beavers i Claudette Colbert u sceni filma |
| Režija | John M. Stahl |
| Producent | Carl Laemmle Jr. |
| Scenario | William J. Hurlbut |
| Predložak | *Imitation of Life* 1933 novel; autor: Fannie Hurst |
| Uloge | * Claudette Colbert
* Warren William
* Rochelle Hudson
 |
| Muzika | Heinz Roemheld |
| Fotografija | Merritt B. Gerstad |
| Montaža | * Philip Cahn
* Maurice Wright
 |
| Studio | Universal Pictures |
| Distribucija | Universal Pictures |
| Premijera | 26. novembra 1934 (1934-11-26) |
| Trajanje | 111 min. |
| Zemlja |  Sjedinjene Države |
| Jezik | engleski |

Imitation of Life (srpskohrvatski: *Imitacija života*) je američki crno-bijeli igrani film snimljen u režiji Johna M. Stahla. Predstavlja adaptaciju istoimenog romana Fannie Hurst. Protagonistica, koju tumači Claudette Colbert je Bea Pullman, udovica koja od svog muža preuzima prodaju slastica, te koja kao uzima afroameričku kućnu pomoćnicu Delilah Johnson (čiji lik tumači Louise Beavers) koja će joj postati dio porodice. Radnja prikazuje probleme koje će objema ženama učiniti njihove kćeri - Beina kćer Jessie (čiji lik tumači Rochelle Hudson) koja se zaljubi u Beinog momka (čiji lik tumači Warren William), odnosno Delilina kćer Peola, koja zbog neobično svjetle puti nastoji preuzeti identitet bjelkinje. *Imitation of Life* je prilikom snimanja imao niz problema, jer se bavio za tadašnji Hollywood izuzetno delikatnom temom međurasnih odnosa, s obzirom da je u SAD još uvijek na snazi bila institucionalna rasna segregacija. Najveće je zamjerke filmu uputio Joseph I. Breen, šef hollywoodskog cenzorskog ureda, koji je držao da lik svjetlopute crnkinje sugerira postojanje međuarsnih odnosa koji su bili izričito zabranjeni tadašnjim Kodeksom. Film je na kraju ipak snimljen, mada nije izazvao posebnu pažnju. Godine 1959. je snimljen daleko poznatiji i uspješniji remake sa Lanom Turner u glavnoj ulozi.

## Uloge

* Claudette Colbert ... Beatrice "Bea" Pullman
* Warren William ... Stephen "Steve" Archer
* Rochelle Hudson ... Jessie Pullman (u dobi od 18 godina)
* Ned Sparks ... Elmer Smith
* Louise Beavers ... Delilah Johnson
* Fredi Washington ... Peola Johnson (u dobi od 19 godina)
* Juanita Quigley ... Baby Jessie Pullman (u dobi od 3 godine)
* Marilyn Knowlden ... Jessie Pullman (u dobi od 8 godina)
* Dorothy Black ... Peola Johnson (u dobi od 9 godina) (van špice)
* Alan Hale ... Martin, čovjek za namještaj
* Henry Armetta ... Slikar
* Wyndham Standing ... Jarvis, Beatricein batler

## Vanjske veze

* *Imitation of Life* u katalogu Američkog filmskog instituta
* *Imitation of Life (1934)* na sajtu IMDb
* *Imitation of Life (1934)* na filmskoj bazi podataka TCM
* Screen shots from both versions Arhivirano 2006-09-07 na Wayback Machine-u
# Coquette (film)

| Coquette |
| --- |
| slijeva nadesno: Matt Moore, John St. Polis i Mary Pickford u jednoj sceni filma |
| Režija | Sam Taylor |
| Producent | Sam Taylor Mary Pickford |
| Scenario | John Grey Allen McNeil Sam Taylor |
| Predložak | *Coquette*; autor: George Abbott & Ann Preston Bridgers |
| Uloge | Mary Pickford Johnny Mack Brown Matt Moore |
| Muzika | Hugo Riesenfeld |
| Fotografija | Karl Struss |
| Montaža | Barbara McLean |
| Studio | Pickford Corporation |
| Premijera | 6. aprila 1929 (1929-04-06) |
| Trajanje | 76 min. |
| Zemlja |  Sjedinjene Države |
| Jezik | engleski |

Coquette (srpskohrvatski: *Koketa*) je američki igrani film snimljen 1929. u režiji Sama Taylora, najpoznatiji kao prvo zvučno ostvarenje u filmografiji Mary Pickford.

Radnja se temelji na istoimenoj kazališnoj predstavi Georgea Abbotta i Ann Preston Bridgers. Naslovna protagonistica, čiji lik tumači Pickford, je lijepa i flertu sklona kćer južnjačkog ljekara koju otac želi udati za "dobru partiju", ali se ona umjesto toga zaljubi u siromašnog mladića. Radnja prikazuje kako će njihov odnos rezultirati nasiljem i Pickford dovesti pred tragičnu dilemu.

Pickford, koja se u nijemoj eri smatrala najvećom zvijezdom Hollywooda, u *Coquette* je uložila dosta novaca ali i ambicija, nastojeći dokazati skepticima ne samo da se, za razliku od mnogih svojih kolega, može nositi sa novim glumačkim zahtjevima koje su donijeli zvuk i govor, ali je također htjela da konačno odbaci imidž "vječne djevojčice" koji joj je bio donio popularnost i konačno glumila lik seksualno i na drugi način "oslobođene" *flapper* žene. Iako je Pickford glumački dio posla dobro obavila i uvjerljivo savladala južnjački naglasak, snimanje je bilo prilično naporno, uglavnom zbog tehničkih problema.

Usprkos svega, Coquette je sa zaradom od 1,4 miliona US$ postala veliki hit te razuvjerila skeptike koji su sumnjali da Pickford i u zvučnoj eri može zadržati status zvijezde. Sljedeće godine je na 2. dodjeli Oscara svoj trijumf zaokružila osvajanjem Oscara za najbolju žensku ulogu; usprkos toga su, s obzirom da je bila jedan od osnivača losanđeleske Akademije neki kritičari smatrali da je ta nagrada nezaslužena.

## Uloge

* Mary Pickford ... Norma Besant
* Johnny Mack Brown ... Michael Jeffery (naveden kao John Mack Brown)
* Matt Moore ... Stanley 'Stan' Wentworth
* John St. Polis ... Dr. John M. Besant
* William Janney ... James 'Jimmy' Besant
* Henry Kolker ... Okr. tuž. Jasper Carter
* George Irving ... Robert 'Bob' Wentworth

## Izvori

Literatura
* Whitfield, Eileen (1997). *Pickford: the woman who made Hollywood*. Kentucky, United States: Lexington, Ky: University Press of Kentucky. ISBN 0-8131-2045-4. OCLC 37465308. Pristupljeno 2009-12-01.

Napomene
## Vanjske veze

* *Coquette* na sajtu IMDb
* *Coquette* at Virtual History
# Izgubljeni film

**Izgubljeni film** je izraz koji se koristi za cjelovečernji ili kratki film za koga se zna da je proizveden, odnosno da je postojao, ali se danas nijedan njegov primjerak ne može pronaći u studijskim arhivima, privatnim zbirkama ili javnim kinotekama. Izgubljeni filmovi su karakteristika ranih perioda, odnosno prvih decenija filma, pa se tako, npr. pretpostavlja da je u SAD daleko više nijemih filmova izgubljeno nego što ih je sačuvano, odnosno da je izgubljeno oko polovice svih zvučnih filmova u periodu od 1927. do 1950.

Kao jedan od razloga za tako veliki broj izgubljenih filmova se navode tehničke karakteristike, odnosno korištenje nitroceluloze za izradu filmske vrpce, koja ih je činila zapaljivom i osjetljivom na oštećenja. Najvažniji je, međutim, bio u komercijalnim razlozima, odnosno nastojanju ranih filmskih proizvođača i studija da uštede na troškovima skladištenja, odnosno shvaćanju filma kao "jeftine" zabave za prostačke mase koja nema nikakvu historijsku ili umjetničku vrijednost. Filmovi su također bili uništavani iz političkih razloga, odnosno kao ekstreman oblik cenzure.

## Povezano

* Wiping
* Film u bunkeru

## Eksterni filmovi

* Subterranean Cinema Arhivirano 2019-04-24 na Wayback Machine-u a website about the search for lost and rare cinema
* List of lost silent films at www.silentera.com
* List of lost films of the 1970s at The Weird World of 70s Cinema - Arhivirana kopija na sajtu Wayback Machine
* Vitaphone Project, restoring Vitaphone films and finding Vitaphone discs
* Josef von Sternberg. The Case of Lena Smith Book on Josef von Sternberg's last silent movie—one of the legendary lost masterpieces of the American cinema; Published by the Austrian Film Museum
* Film Threat's Top 50 Lost Films of All Time Arhivirano 2011-08-24 na Wayback Machine-u
* Lost Films database Arhivirano 2021-02-28 na Wayback Machine-u
* Allan Ellenberger's blog on the many fires at Universal Studios Arhivirano 2011-01-23 na Wayback Machine-u
# Holiday Inn (film)

| Holiday Inn |
| --- |
| Kino-poster |
| Režija | Mark Sandrich |
| Producent | Mark Sandrich |
| Scenario | Irving Berlin (ideja) Elmer Rice (adaptacija) Claude Binyon (scenario) |
| Uloge | Bing Crosby Fred Astaire Marjorie Reynolds Virginia Dale Walter Abel Louise Beavers Irving Bacon |
| Muzika | Irving Berlin |
| Distribucija | Paramount Pictures |
| Premijera | 4. augusta 1942 (1942-08-04) |
| Trajanje | 100 min. |
| Zemlja |  Sjedinjene Države |
| Jezik | engleski |

Holliday Inn je američki filmski mjuzikl snimljen 1942. u režiji Marka Sandricha. Muziku za film je napisao znameniti kompozitor Irving Berlin, kao i osnovnu ideju za zaplet - noćni klub koji radi samo preko praznika. Radnja prati prvu godinu rada jednog takvog kluba u Connecticuttu, u kome nastupaju Jim Hardy (koga glumi Bing Crosby) i Ted Hanover (koga glumi Fred Astaire). Film je doživio ogroman uspjeh, postavši dotada najkomercijalniji mjuzikl u historiji Hollywooda. Od svih pjesama u filmu je najpoznatija *White Christmas* koju izvodi Bing Crosby, koja je došla na vrhove top-liste, a poslije postala najprodavanija singlica svih vremena. Godine 1954. je snimljen remake pod naslovom *White Christmas*.

Po filmu je ime dobio i Holiday Inn, znameniti lanac hotela osnovan 1952.

## Vanjske veze

* *Holiday Inn* na sajtu IMDb
# Minstrel show

Detalj s omota *The Celebrated Negro Melodies, as Sung by the Virginia Minstrels*, 1843
**Minstrel show** (fonetski: Minstrel šou) ili **minstrelsy** je naziv za kazališne predstave koje su predstavljale oblik popularne zabave u SAD u 19. i početkom 20. vijeka, a čiji su protagonisti bili karikirani i stereotipni crni likovi. Predstave su se sastojale od komičnih skečeva, varijetetskih točki, plesnih i muzičkih točaka. a izvođači - ispočetka isključivo bijeli, a nakon građanskog rata i crni - su nastupali s karakterističnom crnom šminkom poznatom kao *blackface* (crno lice). S vremenom se uvriježio stav da minstrel showovi sa svojom ikonografijom i stereotipovima podstiču rasizam i druge oblike diskriminacije prema crncima, pa su već do sredine 20. vijeka gotovo potpuno nestali iz javnog života. S druge strane im se priznaje da su bitno uticali na kasnije oblike popularne kulture kao što su stand up komedija, country i afroameričku muziku.

## Povezano

* Blackface
* Coon song
* *The Black and White Minstrel Show*, a britanska TV-emisija

## Vanjske veze

* "Minstrel Potpourri" performed by the Edison Minstrels
* "Waiting for the Robert E. Lee" performed by the Heidelberg Quintet (from the Internet Archive)
* Ruckus! American Entertainments at the Turn of the Twentieth Century From the collection of the Beinecke Rare Book and Manuscript Library at Yale University
* The JUBA Project: Early Blackface Minstrelsy in Britain, 1842-1852
* Historical Notes for Collection 1: African-American and Jamaican Melodies, includes biographical sketches of many black minstrel composers and access to their music.
# Ethel Waters

| Ethel Waters |
| --- |
|  |
| Lični podaci |
| Datum rođenja | (1896-oktobra-31)31. oktobra 1896. Chester, SAD |
| Datum smrti | 1. septembra 1977. (dob: 80) Chatsworth, Kalifornija, SAD |
| Zanimanje | glumica, vokalist |
| Muzički rad |
| Instrument | vokali |
| Povezani izvođači | Josephine Baker Alberta Hunter Bessie Smith Fletcher Henderson |

**Ethel Waters** (31. oktobar 1896 – 1. septembar 1977) bila je američka blues, jazz i gospel pjevačica i glumica. Često je izvodila jazz, big band i pop pjesme na Broadwayu i koncertima, iako je karijeru počela 1920-ih pjevajući blues.

Najpoznatije pjesme su joj "Dinah", "Stormy Weather", "Taking a Chance on Love", "Heat Wave", "Supper Time", "Am I Blue?" i "Cabin in the Sky", kao i njena verzija spiritual pjesme "His Eye Is on the Sparrow". Waters je bila drugi Afroamerikanac, iza Hattie McDaniel, nominirana za Oscar.

## Vanjske veze

* Ethel Waters Arhivirano 2011-02-06 na Wayback Machine-u at the African American Registry
* Ethel Waters na sajtu AllMusic (`en`)
* Ethel Waters na sajtu IMDb
* Ethel Waters na Internet Broadway Database (`en`)
* Ethel Waters - diskografija na Discogs (`en`)
* Ethel Waters discography Arhivirano 2009-03-03 na Wayback Machine-u
* Ethel Waters na Find a Grave
# The Danny Thomas Show

| *Make Room For Daddy/The Danny Thomas Show* |
| --- |
| Format | sitcom |
| Nastupaju | Danny Thomas Marjorie Lord Rusty Hamer Jean Hagen |
| Zemlja porijekla | SAD |
| Jezik/ci | engleski |
| Broj serijala | 11 |
| Broj epizoda | 351 |
| Emitiranje |
| Originalni kanal | ABC (1953-1957) CBS (1957-1964) |
| Originalno prikazivanje | 29. 9. 1953. – 14. 9. 1964. |

The Danny Thomas Show (isto tako poznat pod nazivom Make Room for Daddy u prve četiri sezone) je američki televizijski sitcom koji se od 1953. do 1957. emitirao na ABC-u, a od 1957. do 1964. na CBS-u. Svojevrsni nastavak serije Make Room for Granddaddy se emitirao na ABC-u od 1970. do 1971.

Radnja serije se vrtila oko Dannyja Williamsa (Danny Thomas), uspješnog komičara i zabavljača, njegove supruge Margaret (Jean Hagen), kćeri Terry (Sherry Jackson) i sina Rustyja (Rusty Hamer), dok je Louise Beavers tumačila domaćicu Louise. Od godine 1955. ulogu Louise je preuzela Amanda Randolph.

Godine 1956. Jean Hagen je odlučila napustiti emisiju, te su producenti odlučili ubiti njen lik - prvi takav slučaj u historiji američkih sitkoma. Sljedeće sezone je glavni lik počeo izlaziti s nekoliko žena, da bi na kraju sreo udovicu Kathy O'Hara, koju je glumila Marjorie Lord. Ona i njena kći, Linda (Angela Cartwright) su postali dio stalne postave.

Godine 1958. lik Terry je nestao, otišavši na studije. Sljedeće godine se ponovno pojavio, a tumačila ju je Penny Parker. I ona je nestala iz serije, zato što se njen lik udao.

TV-serija je važna jer se u jednoj epizoda porodica Williams našla u fiktivnom gradu Mayberry u Sjevernoj Karolini i upoznala lokalnog šerifa po imenu Andy Taylor. Njegov lik je kasnije upotrijebljen za daleko uspješniju seriju *The Andy Griffith Show*.
# Gold Diggers of Broadway

| Gold Diggers of Broadway |
| --- |
| kino-poster |
| Režija | Roy Del Ruth |
| Scenario | Robert Lord *(sinopsis)* De Leon Anthony *(titlovi)* |
| Predložak |  autor
 Avery Hopwood |
| Uloge | Winnie Lightner Nick Lucas |
| Muzika | Joseph Burke *(muzika)* Al Dubin *(tekst)* |
| Fotografija | Barney McGill Ray Rennahan *(Technicolor)* |
| Montaža | William Holmes |
| Distribucija | Warner Bros. |
| Premijera | 30. augusta 1929 (1929-08-30) |
| Trajanje | 101 min. |
| Zemlja |  Sjedinjene Države |
| Jezik | engleski |
| Bruto prihod | 2,250.000 $ |

Gold Diggers of Broadway (srpskohrvatski: *Broadwayske kopačice zlata*) je američki filmski mjuzikl snimljen 1929. u režiji Roya Del Rutha. Predstavlja adaptaciju kazališnog mjuzikla *The Gold Diggers* iz 1919. godine, koji je bio ekraniziran u nijemoj verziji 1923. godine. Šest godina kasnije je studio Warner Bros. za novu verziju iskoristio ne samo sistem Vitaphone koji je omogućio zvuk, nego i Technicolor, koji je pružio film u boji. Radnja filma je smještena u brodvejsko kazalište i prikazuje nastojanja tamošnjih plesačica da pronađu bogate muževe. Među izvođačima u filmu se najviše istakao gitarist i pjevač Nick Lucas, čije su pjesme *Tiptoe Through the Tulips* i *Painting the Clouds with Sunshine* postale veliki hitovi, a glumica Winnie Lightner je postala velika zvijezda. Kombinacija boje i zvuka je fascinirala publiku, te je *Gold Diggers of Broadway* postao najveći hit godine i zadržao status komercijalno najuspješnijeg filma sve do 1939. godine. Integralne kopije, međutim nisu sačuvane; osim završne role (koja traje oko 20 minuta) se danas smatra izgubljenim.

Godine 1933. je snimljen remake pod naslovom *Gold Diggers of Broadway 1933**,* a 1951. pod naslovom *Painting the Clouds with Sunshine*.

## Uloge

|  |  |
| --- | --- |
| * Nancy Welford ... Jerry Lamar (pomoćni glumac)
* Conway Tearle ... Stephen Lee (Ujak Steve)
* Winnie Lightner ... Mabel Munroe
* Ann Pennington ... Ann Collins (glavna glumica)
* Gertrude Short ... Topsy St Clair
* Lilyan Tashman ... Eleanor
* William Bakewell ... Wally Saunders (nećak)
* Nick Lucas ... Nick
 | * Helen Foster ... Violet Dayne
* Albert Gran ... Jim Blake (advokat)
* Julia Swayne Gordon ... Cissy Gray
* Lee Moran ... Direktor plesa
* Armand Kaliz ... Barney Barnett
* Louise Beavers ... Sobarica Sadie
* Neely Edwards ... Menadžer pozornice
 |

## Izvori

Napomene
## Vanjske veze

* *Gold Diggers of Broadway* na sajtu IMDb
* *Gold Diggers of Broadway* na filmskoj bazi podataka TCM
* Gold Diggers of Broadway na YouTubeu
# Outside the Law (film, 1930)

| Outside the Law |
| --- |
| Režija | Tod Browning |
| Producent | E. M. Asher Tod Browning Carl Laemmle Jr. |
| Scenario | Tod Browning Garrett Fort |
| Uloge | Edward G. Robinson Mary Nolan |
| Fotografija | Roy F. Overbaugh |
| Montaža | Milton Carruth |
| Distribucija | Universal Studios |
| Premijera | augusta 1930 (1930-08) |
| Trajanje | 70 min. |
| Zemlja |  Sjedinjene Države |
| Jezik | engleski |

Outside the Law (srpskohrvatski: *Izvan zakona*) je američki crno-bijeli kriminalistički film snimljen 1930. u režiji Toda Browninga. Predstavlja remake Browningovog istoimenog nijemog filma iz 1920. godine. Protagonisti - koje glume Owen Moore i Mary Nolan - su mladi gangster i njegova djevojka koji dolaze u sukob sa gangsterskim bosom (koga glumi Edward G. Robinson). Suvremena kritika film smatra slabim, iako je Robinsonu njegov nastup omogućio da sljedeće godine odigra sličnu ulogu u daleko poznatijem i uspješnijem *Malom Cezaru*.

## Uloge

* Edward G. Robinson - Cobra Collins
* Mary Nolan - Connie Madden
* Owen Moore - Fingers' ODell
* Eddie Sturgis - Jake
* John George - Humpy (\*ista uloga kao u verziji iz 1920. godine)
* Delmar Watson - Klinac
* DeWitt Jennings - Šef policije
* Rockliffe Fellowes - Policijski kapetan
* Frank Burke - Okružni tužilac
* Sidney Bracey - Pomoćnik okružnog tužioca
* Rose Plumer - Gledatelj
* Louise Beavers - Judy, sobarica
* Matthew Betz - Direktor pozornice
* Charley Rogers - Prodavač cigareta
* James B. Leong - Glasnik
* Rodney Hildebrand - Narednik

## Vanjske veze

* *Outside the Law* na sajtu IMDb
* *Outside the Law*; allmovie.com